Steven Soderbergh (nombre artistico de Steven Andrew Soderbergh), naixito d'Atlanta (Cheorchia) o 14 de chinero de 1963, ye un director cinematografico, guionista y productor cinematografico estausunidense, activo en o cine estausunidense dende zaguerías d'os anyos 1980 y con quantos premios recibitos mientres a suya carrera. D'entre as suyas cintas, se puet destacar Sex, Lies, and Videotape (1989, con James Spader, Andie MacDowell, Peter Gallagher y Laura San Giacomo), Out of Sight (1998, con George Clooney, Jennifer Lopez, Ving Rhames y Don Cheadle), Erin Brockovich (2000, con Julia Roberts, Albert Finney y Aaron Eckhart), Traffic (2000, con Michael Douglas, Don Cheadle y Benicio del Toro), Ocean's Eleven (2001, con George Clooney, Brad Pitt, Matt Damon, Andy García y Julia Roberts), u The Good German (2006, con George Clooney, Cate Blanchett y Tobey Maguire).